WhatsApp wil skermgrepe van gesprekke keer | Netwerk24
Deur Petrus Malherbe 25 April 2019 14:53
WhatsApp toets 'n funksie waarmee jy mense kan fnuik wat 'n skermgreep van jul gesprek op die kletsdiens kan maak. Foto: Argief
WhatsApp word daagliks deur meer as ’n miljard mense gebruik.
Gebruikers wat graag wil keer dat ’n skermgreep van gesprekke geneem kan word, sal as bykomende maatreël ook ’n vingerafdruk moet verskaf ten einde toegang tot die platform te kry.
Dié twee funksies gaan hand aand hand. Sodra jy die vereiste aanskakel om ’n vingerafdruk te verskaf, kan skermgrepe nie meer gemaak word van enige van jou gesprekke nie.
Hierdie nuwe funksie word nog getoets, berig WABetaInfo.
Dit is nog onbekend wanneer dit aan die publiek beskikbaar gestel gaan word.
Meer oor: Whatsapp | Kletsapps | App | Kletsdiens